CELEX: 32018D1479
Language: sk
Date: 2018-10-03 00:00:00
Title: Vykonávacie rozhodnutie Komisie (EÚ) 2018/1479 z 3. októbra 2018, ktorým sa odkladá dátum uplynutia platnosti schválenia sulfuryl-fluoridu na použitie v biocídnych výrobkoch typu 8 (Text s významom pre EHP)

4.10.2018   
               
               
                  SK
               
               
                  Úradný vestník Európskej únie
               
               
                  L 249/16
               
            
         VYKONÁVACIE ROZHODNUTIE KOMISIE (EÚ) 2018/1479
         z 3. októbra 2018,
         ktorým sa odkladá dátum uplynutia platnosti schválenia sulfuryl-fluoridu na použitie v biocídnych výrobkoch typu 8
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 14 ods. 5,
         po porade so Stálym výborom pre biocídne výrobky,
         keďže:
         
                     (1)
                  
                  
                     Účinná látka sulfuryl-fluorid bola zaradená do prílohy I k smernici Európskeho parlamentu a Rady 98/8/ES (2) na použitie v biocídnych výrobkoch typu 8, a podľa článku 86 nariadenia (EÚ) č. 528/2012 sa preto považuje za schválenú podľa uvedeného nariadenia, ak sú splnené špecifikácie a podmienky stanovené v prílohe I k uvedenej smernici.
                  
               
                     (2)
                  
                  
                     Platnosť schválenia sulfuryl-fluoridu na použitie v biocídnych výrobkoch typu 8 uplynie 31. decembra 2018. V súlade s článkom 13 ods. 1 nariadenia (EÚ) č. 528/2012 bola 28. júna 2017 predložená žiadosť o obnovenie schválenia tejto účinnej látky.
                  
               
                     (3)
                  
                  
                     Hodnotiaci príslušný orgán Švédska 14. februára 2018 informoval útvary Komisie o svojom rozhodnutí podľa článku 14 ods. 2 nariadenia (EÚ) č. 528/2012, že bude potrebné úplné hodnotenie žiadosti. Podľa článku 8 ods. 1 uvedeného nariadenia sa na vykonanie úplného hodnotenia povoľuje lehota 365 dní. V súlade s článkom 8 ods. 2 uvedeného nariadenia môže počas tohto hodnotenia hodnotiaci príslušný orgán podľa potreby požiadať žiadateľa o poskytnutie dostatočných údajov na vykonanie hodnotenia. V takom prípade sa lehota 365 dní pozastaví na obdobie, ktoré nesmie presiahnuť celkový počet 180 dní, ak si to nevyžiada charakter požadovaných informácií alebo výnimočné okolnosti.
                  
               
                     (4)
                  
                  
                     Európska chemická agentúra (ďalej len „agentúra“) do 270 dní od prijatia odporúčania hodnotiaceho príslušného orgánu vypracuje v súlade s článkom 14 ods. 3 nariadenia (EÚ) č. 528/2012 stanovisko k obnoveniu schválenia účinnej látky a predloží ho Komisii.
                  
               
                     (5)
                  
                  
                     Z dôvodov, na ktoré žiadateľ nemá vplyv, tak platnosť schválenia sulfuryl-fluoridu na použitie v biocídnych výrobkoch typu 8 pravdepodobne uplynie pred prijatím rozhodnutia o obnovení jeho schválenia. Dátum uplynutia platnosti schválenia sulfuryl-fluoridu na použitie v biocídnych výrobkoch typu 8 je preto vhodné odložiť na obdobie postačujúce na to, aby mohla byť žiadosť preskúmaná. Vzhľadom na lehoty, ktoré majú hodnotiaci príslušný orgán na hodnotenie a agentúra na vypracovanie a predloženie svojho stanoviska, je vhodné odložiť dátum uplynutia platnosti schválenia na 30. jún 2021.
                  
               
                     (6)
                  
                  
                     Okrem dátumu uplynutia platnosti schválenia by sulfuryl-fluorid mal zostať schválený na použitie v biocídnych výrobkoch typu 8, ak sú splnené špecifikácie a podmienky stanovené v prílohe I k smernici 98/8/ES,
                  
               PRIJALA TOTO ROZHODNUTIE:
         
            Článok 1
            Dátum uplynutia platnosti schválenia sulfuryl-fluoridu na použitie v biocídnych výrobkoch typu 8 sa odkladá na 30. jún 2021.
         
         
            Článok 2
            Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            V Bruseli 3. októbra 2018
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 167, 27.6.2012, s. 1.
         
            (2)  Smernica Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (Ú. v. ES L 123, 24.4.1998, s. 1).